cyanic-selkie/wikianc huggingface dataset:
Håkon Sandmark
Artistkarriere
I 1997 startet han duoen «Håkon & Kim» sammen med gitarist Kim Christiansen. De opptrådte med hver sin kassegitar i noen år. Fra 2000 til 2009 var Sandmark vokalist i duoen «Upside Down».
I mars 2010 sto han på scenen som skuespiller; i Den Store Jokerforestillingen på Båthusteateret i Fredrikstad. Andre medvirkende i forestillingen var Vivi Haug, Pål Nielsen, Tor Andersen og Øivind «Raymon» Johannessen.
I 2011 ga han ut sin første plate, som inneholdt musikk han selv hadde komponert. Han fortsatte også samarbeidet med Kim Christiansen, og duoen ga ut albumet Øyeblikk den 6. juni 2011. I desember 2011 spilte han i teaterstykket Roald Amundsens siste timer. Forestillingen markerte 100-årsdagen for Roald Amundsens erobring av Sydpolen.
I mars 2012 spilte han i musikalen Værstekællær med blant andre Dennis Storhøi i hovedrollen.
I februar 2015 spilte Sandmark kontorassistent Holm i musikalen Plankeby'n på City Scene i Fredrikstad, med blant annet Erik-André Hvitsten, Renate Gjærløv Larsen og Bjørnar Spydevold i hovedrollene.
Teaterstykket Tivolihaven ble satt opp på Blå Grotte i Fredrikstad i 2017 i anledning byens 450-årsjubileum. Sandmark spilte rollen som Tivolihavens vaktmester. Hovedrollene ble spilt av Øyvind Boye Løvold og Charlotte Brænna.
I anledning Fredrikstads 450-årsjubileum ble det også skrevet en musikal om legpredikanten og industrigründeren Hans Nielsen Hauge. Musikalen fikk tittelen Det brenner en ild. Librettoen var skrevet av Hans-Petter Thøgersen, mens musikken var komponert av Svein Gundersen. Den ble urfremført på Tøihusplassen i Gamlebyen i Fredrikstad i september 2017, med Sandmark i rollen som Hauges vordende svoger. Hovedrollene ble spilt av Erik Wenberg Jacobsen, Heidi Ruud Ellingsen og Rein Alexander.
I 2018 spilte Sandmark rollen som «Værstekællen» i Thøgersens og Gundersens nye musikal Ælva våres.
John Eke
John Wicktor Eke (født 12. mars 1886, død 11. juni 1964) var en svensk friidrettsutøver som hovedsakelig konkurrerte i terrengløp. Han deltok i Sommer-OL i 1912 som ble holdt i Stockholm der han vant bronse i terrengløp. I terrengløp for lag vant han gull sammen med Hjalmar Andersson og Josef Ternström.
Disenå
Ullern kirke ligger på Ullern, 550 meter nord for Disenå stasjon på den andre siden av Glåma. I grustaket på Gjersøyen, omtrent 1,5 kilometer sør for stasjonen, arrangeres hvert år musikkfestivalen Audunbakkenfestivalen.
Fylkesvei 175 og Kongsvingerbanen går gjennom tettstedet.
Røde sløyfe
Røde sløyfe er en internasjonal solidaritetsaksjon for å vise støtte til kampen mot HIV og Aids.
Sløyfen er skapt av Patrick O´Connell i 1991, da han sammen med kunstnervenner av seg, dannet organisasjonen Visual Aids. Dette inspirert av Gulfkrigen der en gul sløyfe ble benyttet for å ære soldatene som var der nede. Organisasjonen produserte 3 000 røde sløyfer og delte dem ut på et teater på Broadway i New York. Dette var et ledd i Visual Aids sitt arbeid med å synliggjøre hiv og aids gjennom kunst.
Skuespilleren Jeremy Irons var den første kjente personen som viste seg med den røde sløyfa på amerikansk fjernsyn. Etter dette økte populariteten til den røde sløyfa. Det er usikkert hvor mange røde sløyfer som er produsert, men symbolet har vært å se på alt fra t-skjorter og capser til kostbare diamantbelagte sløyfer.
Visual Aids har aldri tjent en krone på salget av den røde sløyfa, og ifølge Patrick O'Connell, har det heller aldri vært meningen å tjene penger på symbolet. Målet til Visual Aids har vært at sløyfa skal være enkel å produsere og fritt tilgjengelig for alle som sympatiserer med kampen mot hiv og aids.
Andre sløyfer
I senere tid har andre avarter av den røde sløyfen oppstått. Rosa sløyfe viser solidaritet for brystkreftsaken, mens den gule sløyfen viser solidaritet for de tjenestegjørende styrkene frontet gjennom aksjonen Støtt våre soldater.
Lovund kirke
Lovund kirke, tidligere Lovund kapell, er ei kirke fra 1960 i Lurøy kommune i Nordland.
Italia under Vinter-OL 1992
Italia under Vinter-OL 1992. 107 sportsutøvere, 79 menn og 28 kvinner fra Italia deltok i elleve grener i Vinter-OL 1992 i Albertville i Frankrike. Italia kom på åttendeplass på den uoffisielle medaljestatistikken med fire gull-, seks sølv- og fire bronsemedaljer. alpinisten Alberto Tomba var Italias flaggbærer under åpningsseremonien.
Kampfgruppe Peiper
Kampfgruppe Peiper var navnet på en tysk stridsgruppe under Ardenneroffensiven i desember 1944. Stridsgruppen bar navnet til sin leder, SS-standartenführer Joachim Peiper. Gruppen disponerte totalt 100 stridsvogner av type PZKW IV og V og en bataljon på 42 vogner med tunge "Kongetigere" samt et fullmotorisert Pansergrenaderelement. Stridsgruppen hadde som oppdrag å bryte gjennom amerikanernes linjer og bane veien for 2. SS-Panserkorps (1. og 12. SS-panserdivisjon og 3. fallskjermdivisjon) samt å forårsake maksimal forvirring og ødeleggelse i amerikanernes bakre linjer. Peiper var kjent som en effektiv men hensynløs offiser. Peiper passerte startlinjen ved Losheim den 16. desember og erobret Buchholz stasjon tidlig den 17. desember. Pansergrenaderer under major Diefenthal drepte samme dag 85 amerikanske krigsfanger i den såkalte Malmèdy-massakren, hvilket ikke var gruppens eneste alvolige krigsforbrytelse idet den også holdes ansvarlig for drap på amerikanske krigsfanger ved Ligneuville og Stavelot samt drap på belgiske sivile.
Peiper hadde nå brutt igjennom amerikanernes linjer og veien syntes åpen mot det belgiske slettelandet og store amerikanske drivstoffdepoter som muligens ville gjort det mulig å fortsette framrykningen, på dette tidspunktet begynte krigslykken imidlertid å snu. Om kvelden den 17. desember lot Peiper seg oppholde i 13 timer av en amerikansk veisperring øst for Stavelot for deretter å bli stoppet på nytt av brosprengninger og nye sperringer ved Trois Ponts. En midlertidig bedring av været gjorde det også mulig for de allierte å sette inn sitt overlegne flyvåpen akkurat da Peiper hadde funnet en uskadd bro ved Cheneux.
Amerikanske forsterkninger, primært fra 30. Infanteridivisjon og 82. luftbårne divisjon, strømmet til og om kvelden den 18. desember ble Peiper nødt til å trekke seg tilbake til La Gleize. Tidlig om morgenen den 19. desember lyktes det amerikanerne å gjenerobre Stavelot og derigjennom omringe Peiper. Stridsgruppe Peiper ble i de neste tre dagene klemt sammen i en stadig mindre "lomme" i området La Gleize – Stavemont, inntil Peiper den 23. desember lyktes å bryte ut med restene av sine menn til fots, alt tungt materiell måtte etterlates og bare en liten del av styrken nådde egne linjer ved Sankt Vith.
Standartenführer Peiper skal angivelig ha fått et mentalt sammenbrudd etter dette og dukker først opp igjen i offisielle rapporter i februar 1945, denne gang i Ungarn.
Långa nätter
Långa nätter er den svenske artisten Melissa Horns debutalbum. Det ble utgitt 30. april 2008 og består av elleve låter med en total spilletid på 36:29 minutter.
Nedre Svultingen kraftverk
Nedre Svultingen kraftverk er et vannkraftverk i Hyllestad kommune i Vestland.
Kraftverket ble åpnet i 1965 og utnytter fallet på 71 meter fra reguleringsmagasinet Espelandsvatn. Kraftverket får også vann fra Øvre Svultingen kraftverk. Nedslagsfeltet er på 88 km²
Installert effekt er 8.8 MW med to francisturbiner. Kraftverket har totalt en midlere årsproduksjon er 33 GWh.
Etter at Sunnfjord energi slo seg sammen med det som het BKK, i dag Eviny, er kraftverket eid og driftet av Eviny Fornybar.
EM i roing 1966
EM i roing 1966 (europamesterskapet i roing) ble arrangert i Amsterdam i Nederland i 1966.
Anne Rønneberg
Anne Rønneberg er en norsk tannlege.
Hun tok odontologisk embedseksamen i 1988. Hun ble spesialist i pedonti (barnetannpleie) og universitetslektor samt klinikksjef ved Institutt for klinisk odontologi (UiO) ved Universitetet i Oslo.
Rønneberg oppdaget hvordan overgrep mot barn kan oppdages rent tannteknisk, og startet sitt arbeide for å dokumentere hvordan dette skal operasjonaliseres.
Hun mottok i 2012 «Eglantyne Jebb-prisen» (nå Barnerettighetsprisen), en rettighetspris fra Redd Barna oppkalt etter grunnleggeren Eglantyne Jebb. Hun har organisert opplæring i temaet og fikk i 2015 Karl Evangs pris.
Chiles kvinnelandslag i fotball
Chiles kvinnelandslag i fotball representerer Chile i internasjonal fotball.
Chile har vært med i Sudamericano Femenino siden starten. I den første turneringen endte de på andreplass av tre lag, godt bak Brasil, men også foran Venezuelas kvinnelandslag i fotball. I neste mesterskap gikk det også bra, da ble det riktignok en tredjeplass bak nykommeren Argentina etter et knepent ettmålstap mot akkurat dem. Deretter gikk det dårligere for Chile ettersom mesterskapene økte i antall og seriøsitet. De havnet sist i sin gruppe i de to siste mesterskapene, og Chile har aldri vært med i Pan-American games. Imidlertid er det grunn til forsiktig optimisme på vegne av U17 og U20-landslagene, som har gjort god innsats regionalt, om enn det ble tre tap for Chiles U20-landslag i VM for U20-landslag på hjemmebane i 2008.
Skyting under samveldelekene 2014
Skyting under de britiske samveldeleker 2014. Skyting var en av flere sporter under de 20. samveldelekene som ble arrangert i Glasgow i Skottland i perioden 23. juli til 3. august 2014. Det var tolvte gangen som skyting var med på programmet i Samveldelekene. I lekene i 2014 ble det konkurrert i nitten skyteøvelser. Australia ble beste nasjon med seks gullmedaljer foran England med fem.
Peter Reimers
Peter Reimers (født 1570 i Tyskland, død 1626-1628 i Stavanger) tysk maler, og første kunstneren som representerer den såkalte stavangerrenessansen. Reimers var fra en av flere mulige Neustadt-byer i Tyskland. Henrik Grevenor nevner Neustadt utenfor Lübeck som den mest sannsynlige.
Arbeider og motiv
Hans første sikre arbeid i Norge er fra Kinsarvik og er datert 1607. Han kan etter dette følges år for år gjennom signerte malerier i kirkene på Agder, Jæren og Ryfylke.
Maleriene har ofte tekster som er bevisst plassert, og viser at han må ha samarbeidet med teologer. Reimers brukte kobberstikk og tresnitt fra 1500-årene som forelegg og i rammene om bildene finnes manierismens typiske rullverksmotiver. Reimers bruker få motiver. Ofte gjengir han de kristne dydene. Et annet mye brukt motiv er korsfestelsen.
Han er også kjent for portretter blant annet av biskop Jørgen Erikson og Peder Claussøn Friis. Portrettet av Jørgen Erikson henger i Hjelmeland kirke, og oppgis å være fra 1589, og regnes som Norges eldste bevarte portrettmaleri. På bildet er året 1589 påført at Jørgen Erikson da var 54 år gammel. Det kan være at Peter Reimers har malt det senere basert på et eldre bilde, eller så må han ha vært i Rogaland langt tidligere enn det vi ellers har kilder om. Det er også et portrettet av Jørgen Erikson i Stavanger domkirke der Jørgens Eriksons dødsår 1604 er oppført. Bildet er da yngre enn 1604.
I Stavanger
Reimers bosatte seg i Stavanger i regnskapsåret 1612-1613. Han omtales da som Peither Kontrafeier. Maleriene før 1612, må han ha laget mens han bodde et annet sted enn Stavanger. Stavanger Museum har en utstilling som viser hvordan en ser for seg at Peter Reimers verksted kan ha sett ut i 1620.
Reimers bodde i Stavanger og døde som en aktet borger. Han var blant annet julefogd.
Han etterlot seg mer enn 40 større og mindre kirkearbeider. Reimers var både kunstmaler, dekorasjonsmaler og portrettmaler, det vil si at han utførte arbeider over alt i kirkerommet, han malte og dekorerte blant annet altertavler, prekestoler, døpefonter og veggflater.
Han var i live i 1626, men var død før 12. juni 1628. Peter Reimers hadde i 1629 ei enke som het Margrete. Han var trolig far til kontrafeiereren Daniel Petersen Reimers og soknepresten Henrik Petersen Reimers, begge bosatt i Stavanger.
I Stavanger er Peder Reimers hedret med Peter Reimers gate som ligger på Byhaugen.
Råvarebørs
Råvarebørs er en børs der ulike råvarer og derivativ produkter handles. De fleste råvaremarkeder over hele verden handler i landbruksprodukter og andre råvarer (f.eks. hvete, bygg, sukker, mais, bomull, kakao, kaffe, melk, grisemage, olje, metall, etc.) og kontrakter basert på disse. Disse kontraktene kan være spotpris, forward, futures og opsjon på futures. Andre sammensatte produkter kan være rente, miljø instrumenter, swap eller fraktkontrakt.
Namibørkenen
Namibørkenen er en stor ørken i den vestlige delen av Namibia samt i det sørvestlige hjørnet av Angola. Ørkenen dekker et område på omkring 50 000 km². Den regnes for å være verdens eldste ørken med en alder på minst 80 millioner år.
Det faller mindre enn ti millimeter regn per år i ørkenen, noe som gjør at det er veldig lite liv i området. Det livet som finnes er i stor grad unikt for Namibørkenen. Det er likevel flere wolfram- og diamantgruver i ørkenen.
Namibørkenen rommer store sandbanker på opp til 340 meters høyde. Ørkenen rommer dermed de høyeste sandbankene i verden. Mot vest møter Namibørkenen Atlanterhavet, og ørkenens vestlige ende befinner seg langs Atlanterhavet i omkring 160 mil.
Peter Reimers
Verker
En regner disse blant Peter Reimers verker:
Macrohon
Macrohon (Bayan ng Macrohon) er en kommune på Filippinene. Kommunen tilhører provinsen Southern Leyte og ligger på øya Leyte. Folkemengden var på 23,102 innbyggere i 2015.
Barangayer
Macrohon er inndelt i 30 barangayer.
Under Burning Skies
Under Burning Skies er en amerikansk stumfilm fra 1912, regissert av D. W. Griffith.
Handling
Joe kunne ha vært lykkelig gift med Emily, hvis han bare kunne ha holdt løftet sitt om å slutte med alkoholen. Men tilsynelatende var dette umulig, og når han blir alt for full, blir han også så hensynsløs og farlig at han hadde fått navnet «The Bad Man of San Fernand» men en ung mann fra andre siden av ørkenen møter Emily, og kort tid senere samtykker Emily til å gifte seg med ham.
Men Joe hører om dette, og i affekt av alt brennevinet sender han en melding til den nye kjæresten hennes om at han ønsker å skyte ham. Emily er redd for at Joe faktisk kan gjennomføre denne trusselen. Hun gifter seg derfor med den unge mannen så snart som mulig, og de reiser over ørkenen i håp om å finne seg et hjem og større sikkerhet. Men Joe får også høre om hva hans kone har funnet på, og følger hevngjerrig etter paret.
Pseudolychnophaes
Pseudolychnophaes er en slekt av biller som tilhører familiegruppen bladbiller (Chrysomelidae).
Utseende
Nokså små, brede, blanke, vanligvis mørkfargede bladbiller. Oversiden er lavt hvelvet, undersiden flat, billene virker noe flattrykte. Antenner og bein er ganske korte.
Utbredelse
Slekten lever i Sør-Afrika.
Sammuttijoki
Sammuttijoki (enaresamisk: Samudjuuhâ) er ei elv i Enare kommune i Lappland i Finland. Den er ei sideelv til Vaijoki og er en del av Neidenvassdraget. Elva er 4,3 kilometer lang, eller 30,3 kilometer medregnet tilløpselver. Den renner fra nordenden av Sammuttijärvi og munner ut i Vaijoki rundt en kilometer før Vaijokis munning i Iijärvi. Vassdraget har sine øverste kilder ved den lille innsjøen Čáháligjävri sør for fjellet Keinoaivi og renner i hovedsakelig sørlig retning gjennom innsjøene Jullamojärvi og Ruoptujärvi og videre til Sammuttijärvi.
Bootle
Bootle er en by innenfor det administrative distriktet Sefton i Merseyside i England. Byen var tidligere kjent som Bootle-cum-Linacre. I dag er den en forstad til storbyen Liverpool og det ligger 6,5 km fra Liverpools sentrum. Den er sete for fotballklubben Bootle FC. I henhold til folketellingen i 2011 er det 51 394 innbyggere i byen.
Abaeis
Abaeis er en slekt av sommerfugler i gruppen hvitvinger.
Utseende
Middelsstore (vingespenn ca. 35 millimeter), bredvingede, oransje sommerfugler med bredt mørke ytterkanter på vingenes overside.
Levevis
Artene kan finnes i ulike slags åpne områder, men ikke i skog. De vandrer en god del. De drikker gjerne mineralrikt vann fra elvebredder og sølepytter. Larvene lever på planter i erteblomstfamilien.
Roseton kraftverk
Roseton kraftverk er et oljekraftverk i delstaten New York i USA. Det har en installert produksjonskapasitet på 1.242 MW, og er delstatens største og eneste større oljekraftverk.
Abaeis
Utbredelse
Slekten finnes i det sørlige USA og på Hispaniola.
Systematisk inndeling
Slektskapsforholdene mellom hvitvingenes delgrupper og slekter kan være avklart i ulik grad. Derfor kan endringer skje. Denne slekten blir ofte regnet til Eurema.
Neopren
Neopren er et syntetisk gummimateriale. Materialets formelle navn er klorbutadiengummi. Varemerket Neoprene tilhører det amerikanske selskapet DuPont. Det ble opprinnelig markedsført under varemerket Duprene.
Materialet brukes innen dykking, både i våt- og tørrdrakter. Materialet er vanntett, støtdempende, varmeisolerende og oljebestandig.
Øvre Svultingen kraftverk
Øvre Svultingen kraftverk er et vannkraftverk i Høyanger kommune i Vestland.
Kraftverket ble åpnet i 1941 og ombygd en rekke ganger siden. Det utnytter fallet på 114 meter fra reguleringsmagasinet Nordstrandsvatnet til Bogsvatnet. Vannet som er brukt i kraftverket brukes lengre nede i vassdraget i Nedre Svultingen kraftverk.
Nedslagsfeltet er på 41 km²
Kraftverket har totalt en midlere årsproduksjon er 26 GWh
Etter at Sunnfjord energi slo seg sammen med det som het BKK, i dag Eviny, er kraftverket eid og driftet av Eviny Fornybar.
Stefan Schumacher
Stefan Schumacher (født 21. juli 1981 i Ostfildern-Ruit i Tyskland) er en tysk proff-syklist. Hans styrke er spurter og aller mest tempo.
Han ble profesjonell i 2002 med Team Telekom.
Under Rheinland-Pfalz-Rundfahrt 2005 testet han positivt for doping, men kom tilbake til profflivet da det viste seg at medisinen ble tatt på grunn av pollenallergi og ikke var forbudt da.
Steiroheia
Steiroheia også kalt Steiraheia er et fjell i Sortland kommune i Nordland. Fjellet på 472 moh. ligger på Langøya, rett vest for tettstedet Sortland, og er et populært turmål for Sortlands befolkning. Litt nedenfor det høyeste punktet på Steiroheia, 443 moh., har Nordland bedriftsidrettskrets hytta Kvila, med ei bok der turgåere kan registrere turene.
Stefan Schumacher
Resultatene i 2005 førte til at Gerolsteiner skrev kontrakt med Schumacher før 2006-sesongen.
An Unseen Enemy
An Unseen Enemy er en amerikansk stumfilm fra 1912, regissert av D. W. Griffith.
Stefan Schumacher
Stefan Schumacher tok sølv i VM i Stuttgart 2007 etter Paolo Bettini og Aleksandr Kolobnev. Seks dager etter løpet ble han tatt for fyllekjøring. Det ble også funnet spor av amfetamin i blodet. Siden dette var utenfor konkurranse, og testen ble tatt av politiet, ble det ikke regnet som en positiv dopingprøve. I forkant av mesterskapet hadde Schumacher problemer med unormale blodverdier og fortalte da at han hadde diaré.
I juli 2008 vant Schumacher den første tempoetappen, 4. etappe, i Tour de France. Han overtok ledelsen i sammendraget og fikk kjøre i gul trøye på de to neste etappene. Etter at Tour de France var over viste det seg at Schumacher hadde testet positivt på EPO.
Steiroheia
Flere ruter kan følges opp til Steiroheia; vanligst er ruta forbi Koven, ruta på forsiden av Rundheia og ruta opp Prestdalen. Det går også sti (Heiveien) opp på nordsiden av Ramnberget. Alle disse rutene går via Presttjønna (Appelsinholla) på ca. 250 moh., der Vesterålen Turlags hytte Turlagsstua ligger. Det er også mulig å gå opp lia fra Steiro, like sør for Sortland tettsted. Forbi Koven og opp Prestdalen kjøres det opp skiløyper om vinteren. Ruta fra parkeringsplassen ved skibua i Vestmarka via Heiveien og Appelsinholla opp til Kvila er ca. 3 kilometer lang.
An Unseen Enemy
Handling
To jenter og broren deres bor på en liten gård, som deres avdøde far etterlot til dem. Broren, etter å ha disponert en del av den lille eiendommen, kommer hjem med pengene han har tjent for å vise dem til søstrene sine. De legger pengene i et pengeskap, og går tilbake til kontoret sitt et stykke unna. Men en hushjelpen oppdaget at søsknene la pengene i pengeskapet, og forsøker deretter å få tak i disse pengene selv.
Steiroheia
Den første hytta på Steiroheia, Endresenhytta, ble antakelig bygd tidlig på 1930-tallet. Dagens hytte ble satt opp i 1989/90. I 2009 ble det registrert 24 593 turer på Steiroheia (Kvila). I 2011 var antallet registrerte turer 23 500, og 3169 personer registrerte minst én tur.
Vest for Steiroheia ligger fjellet Bøblåheia på 610 moh. Turen dit kan være en naturlig forlengelse av turen til Steiroheia. På ryggen mellom Steiroheia og Bøblåheia ble det i 2008 funnet et fangstanlegg for villrein, som kan være så mye som 1000 år gammelt.
An Unseen Enemy
Handling
Men hushjelpen vet ikke kombinasjonen for å åpne pengeskap, og hun kontakter derfor en tidligere venn og ber ham komme for å hjelpe henne. Men samtidig som dette foregår, låser en av søstrene seg inne i huset. Broren ankommer også kort tid senere, og pågriper straks de kriminelle.
Pikefossen
Pikefossen (nordsamisk: Nieidagorži) er en foss i Kautokeinoelva i Kautokeino kommune i Troms og Finnmark. Den er 8 meter høy og ligger ca. 18 kilometer sør for Masi. Det er god utsikt til fossen fra en rasteplass ved europavei 45.
Sagnet om navnet
Ifølge sagnet kommer navnet fra ei tjenestejente som skulle passe på en reinflokk. I et uvær ville flokken krysse elva på den dårlige isen rett ovenfor Pikefossen. Jenta klarte ikke å stoppe reinene, isen brast og hele flokken druknet. Da reineieren kom til og fikk høre dette ble han så sint at han puttet jenta i ei tønne og kastet den i fossen. Men mot alle odds overlevde hun og tønna fløt med elva helt ned til Altafjorden hvor hun ble funnet.
Henrik Stampe
Henrik Stampe (født 28. januar 1713 i Hammer ved Nørresundby som nå er i Næstved kommune i Danmark, død 10. juli 1789 i København) var en dansk jurist, generalprokurør og statsminister.
Karriere
Fra 1741 var han professor i filosofi ved Københavns Universitet etter å ha tapt konkurransen om et professorat i rettsvitenskap til Peder Kofoed Ancher.
Fra 1753 var Stampe professor juris og samme år ble han også generalprokurør, hvilket gav ham sete i kanselliet. Generalprokurøren var datidens juridiske konsulent for konge og regjering, og han hadde også plass i Høyesterett.
Stampe er spesielt kjent for sine erklæringer, en rekke juridiske betenkninger som han utarbeidet i sin egenskap som generalprokurør. Disse er senere gitt ut og anses som gode eksempler på dyktig forvaltning i eneveldets Danmark-Norge. Selv om eneveldets embetsapparat var snirklete og hadde samme personer i mange embeter, holdt Stampe etter inspirasjon fra Montesquieu fast på at i hvert fall den dømmende makt måte være adskilt fra den utøvende. Stampe ble slik en av de tidligste forkjempere for rettssikkerheten. Han ble begravet i Sankt Petri kirke (København).
Thomas Nordgren
Thomas Nordgren (født 1. september 1965) er en svensk tidligere skihopper og kombinertløper som representerte Bollnäs GIF.
Som spesialhopper konkurrerte han i verdenscupen i årene 1983-1991. Han greide aldri å bli blant de 15 beste som da fikk verdenscuppoeng – best var 21.-plass i Bischofshofen 6. januar 1986. Hans beste plassering sammenlagt i den tysk-østerrikske hoppuka var 42.-plass i 1985/86.
I kombinert konkurrerte han til og med 1994. Hans beste plassering i verdenscuprenn var 13.-plass i Falun 8. mars 1991. De tre verdenscuppoengene ga ham 32.-plass sammenlagt sesongen 1990/91.
Nordgren deltok i VM i 1987, 1989, 1991 og 1993. Hans beste individuelle plassering i spesielt hopp var 27.-plass i normalbakke i Val di Fiemme (Predazzo) i 1991. Han var på det svenske laget som ble nummer 5 i lagkonkurransen i Lahtis i 1989, Sveriges beste lagkonkurranse i VM eller OL. I kombinert ble han nummer 28 i VM i 1991, og han var på laget som ble nummer 13 i lagkonkurransen i Falun i 1993.
Thomas Nordgren ble svensk mester i spesielt hopp, stor bakke i 1987, og i kombinert i 1990, 1993, 1994, 1995 og 1996.
Johannes Lochner
Johannes Lochner (født 15. oktober 1990) er en tysk bobkjører.
Han representerte Tyskland under Vinter-OL 2018 i Pyeongchang, hvor han ble nummer 5 i toer-bob.
Under Vinter-OL 2022 i Beijing, tok han to sølv.
Beiersdorf
Beiersdorf er en landlig kommune i Landkreis Görlitz i Fristaten Sachsen. Kommunen hadde 1264 innbyggere den 31. desember 2008, og er en del av forvaltningsfellesskapet Oppach-Beiersdorf. Kommunen ligger i den vestlige delen av kretsen, ca. 18 km sør for Bautzen og 11 km vest for Löbau. Den er lokalisert i landskapet Lausitzer Bergland, i nærheten av grensen til Tsjekkia i det tidligere Böhmen. Kommunens høyeste fjell er det 499 meter høye Bieleboh, et navn som er avledet av slavisk og betyr «den hvite gud». Sentrale stedsnavn i kommunen er Gebirge, Neulauba, Schmiedental, Zeile og Zwenke.
Historie
Kommunen var en del av Amt Stolpen i 1590, 1764, 1816 og 1843, av Gerichtsamt Neusalza i 1856, og av Amtshauptmannschaft Löbau i 1875. I 1949 ble den en del av Den tyske demokratiske republikk i 1952 en del av Kreis Löbau. Etter Tysklands gjenforening fortsatte den å eksistere innenfor Landkreis Löbau i Fristaten Sachsen. I 1994 ble den en del av Landkreis Löbau-Zittau, og fra 2008 en del av Landkreis Görlitz.
I 1939 ble den tidligere kommunen Neulauba innlemmet i Beiersdorf.
Befolkningsutvikling
Kilde: http://hov.isgv.de/Beiersdorf_(4)
Transport
Bundesstraße 96 går gjennom den vestlige delen av kommunen.
Frem til 17. september 1945 trafikkerte smalsporbanen Taubenheim–Dürrhennersdorf gjennom Beiersdorf. Denne ble avviklet i kjølvannet av andre verdenskrig som krigserstatning for Sovjetunionen. Den gikk i en lengde på 12 km fra Taubenheim (Spree), gjennom Oppach til Dürrhennersdorf.
Gower Street
Gower Street er ei gate i Bloomsbury i bydelen Camden i London. Gata går fra British Museum nordøstover til Euston Square, der den fortsetter videre som North Gower Street til Hampstead Road. Gata har navn etter Lady Gertrude Leveson-Gower, gift med John Russell, 4. hertug av Bedford. Hun var den første som bygde hus i området, i 1790.
Østsida av Gower Street domineres av University College London og studentboliger tilknytta dette. Fram til 1992 lå hovedkvarteret til sikkerhetstjenesten MI5 på hjørnet mot Euston Road.
Mange berømtheter har i åras løp hatt adresse Gower Street – blant dem Charles Darwin og Charles Dickens. Verdens første framsyning av et lokomotiv skjedde i Gower Street i 1802, da Richard Trevithick viste fram en dampmaskin som kunne rulle ved egen kraft langs en kort, sirkulær skinnegang.
Mamertinerfengselet
Mamertinerfengselet (italiensk: Carcere Mamertino), i antikken kjent som Tullianum, var et fengsel (carcer) i Forum Romanum i det gamle Roma. Det var lokalisert i den nordøstlige skråningen av Kapitolhøyden, rett mot Curia og de keiserlige fora til Nerva, Vespasian, og Augustus. Lokalisert mellom fengselet og Tabularium (huset for opptegnelser) var det en trapp som førte til en arx (borg) på Kapitolhøyden. Trappen var kjent som Scalae Gemoniæ, men også kalt for «sorgens trapp» da den førte til den tarpeiske klippe hvor forrædere ble henrettet ved å bli kastet utenfor klippen. Den vanlige henrettelsesmetoden var kveling og skjedde inne i fengselet. Ifølge tradisjonen var det i dette fengselet apostlene Peter og Paulus satt fengslet. Kirken San Giuseppe dei Falegnami står nå over Mamertinerfengselet.
Navn og opprinnelse
Opprinnelsen til fengselets navn er usikker. Den tradisjonelle avledningen av «Tullianum» er fra navnet til en av de legendariske navnene til en av Romas konger, Tullus Hostilius eller Servius Tullius (sistnevnte forklaring er nevnt hos Titus Livius, Varro, og Sallustius). Det er en alternativ teori at det er fra arkaiske latinske tullius, «vannstråle», en referanse til sisterne. Navnet «Mamertiner» er fra middelalderen, og kan være en referanse til et Mars-tempel rett ved.
Bruk
Fengsling var ikke en dom under romerretten, skjønt «frihetsberøvelse» nevnes i Tolvtavleloven og Digesta (en sammenstilling av romerske lover på 500-tallet). «Frihetsberøvelse», inkludert nexum (gjeldsslaveri) var kjent tidlig i republikansk tid; lenker (vincula publica), hovedsakelig for slaver; og i keisertiden straffarbeid ved møllene, gruvene eller steinbruddene. Slaver eller borgere av lav status som ble dømt til straffarbeid, ble holdt i fangeleirer.
Fengsling (publica custodia) på steder som Tullianum tjente som et midlertidig virkemiddel før rettssak eller henrettelse. Overtredelser av dette prinsippet skjedde, men ble offisielt sensurert. Da Tullianum lå i nærheten av domstolene, tjente det som et fengsel i kortere perioder før henrettelse, og som rettersted. I 63 f.Kr. ble noen av Catilinas medkonspiratører, inkludert Publius Cornelius Lentulus Sura, holdt midlertidig fengslet i Tullianum før de ble henrettet der for sin deltagelse i det påståtte katilinske komplottet for å velte den romerske regjeringen. I dette tilfellet ble henrettelsene utført i all hast, uten ankerett, under konsul Cicero, som senere ble forvist for dette. Sejanus ble fengslet i Tullianum før sin bisarre henrettelse, der han ble sønderslitt i «Den gemoniske trapp» og utsatt for damnatio memoriæ; og de motstridende redegjørelsene for Quintus Pleminius synes å indikere at han døde på beleilig vis i fengselet før domfellelse. En sympatisør av brødrene Gracchus, Tiberius og Gaius, endte også opp i fengselet, hvor den uheldige haruspex Herennius Siculus kom til å slå hodet hans mot en arkitrav i cellen, slik at han døde før han kunne bli henrettet.
Det er ingen bevis for at Tullianum noen gang ble brukt til langvarig fengsling, og de nederste fanghullene var uegnet for dette; men etasjen over kunne teoretisk vært benyttet. Generelt var langvarig fengsling mer utbredt i det senere keiserriket, og fra 300-tallet, under kristent styre, indikerte romerske lover og tidvis personlig innblanding fra en keiser til voksende behov for å forhindre utstrakt misbruk på tilfeller av forferdelige forhold og bruk av tortur.
I en del tilfeller er det uklart om en kilde benytter ordet carcer i betydningen «fengsel», eller fengsling et annet sted. Fanger av høy status, enten de var romere eller utlendinger, ble vanligvis holdt i varetekt privat, enten i romerske hjem eller på landsteder. Skillelinjen mellom å være krigsfange og lovlig gissel etter avtale var tynn, og forholdene under varetekt varierte stort fra den verste elendighet til relativ luksus. Som krigsfange ble Perseus av Makedonia plassert i et trangt og overfylt fangehull ved Alba Fucens, noen få km nord for Avezzano, mens sønnen til den armenske kongen Tigranes oppholdt seg i huset til en pretor i Roma, og ble behandlet som en middagsgjest. Tullianum spilte sjelden en rolle i disse frihetsberøvelsene. Utenlandske herskere eller generaler som var tatt til fange, ble vist fram og paradert i lenker i triumftog, og ved noen få tilfeller ble «de mest prominente, berømte eller feige» henrettet etterpå i Tullianum. Disse var «påfallende få» i antall, og inkluderte samnitten Gaius Pontius (300-tallet f.Kr.), galleren Vercingetorix (død 46 f.Kr.); en del kilikiske pirater, og galatiske Adiatorix. Jugurtha, konge av Numidia, kan ha blitt henrettet mot slutten av Gaius Marius’ triumf, eller dødd i fengsel flere dager senere. De fleste prominente krigsfanger ble verken henrettet eller innestengt i lengre tid i Tullianum. En del av disse framstående fangene ble løslatt, enten assimilert av det romerske samfunnet, eller sendt tilbake for å styre sitt område som romersk klientkonge. Andre kunne bli holdt i varetekt der de var før triumftoget, ikke i et fengsel, men under nær overvåking av romersk myndighetsperson.
Kristen betydning
Det er ikke kjent når fengselet ble nedlagt for godt, men kristne har søkt hit siden middelalderen grunnet den påståtte tilknytningen til Skt. Peter og Paulus. I dag står to kirker på toppen av det tidligere fengselet: S. Giuseppe dei Falegnami (øvre) og S. Pietro in Carcere (nedre). Korset på alteret i det nedre kapellet står oppned i henhold til tradisjonen om at Skt. Peter ble korsfestet slik. En langvarig tradisjon hevder at han satt fengslet i Tullianum, og at kilden i kjelleren sprang mirakuløst, slik at han kunne forrette dåp, men Catholic Encyclopedia påpeker at denne kilden eksisterte lenge før. Det foreligger ingen «pålitelige bevis» for at Peter faktisk satt fanget her, og beretninger om han gjorde det, finnes først i tekster fra 500-tallet. Likevel ble stedet et mål for pilegrimer, og har vært besøkt av Teresa av Lisieux og Benedikt av Nursia.
I august 2018 kollapset taket på S. Giuseppe dei Falegnami (= Skt. Josef av snekkerlauget). Kirken var stengt for besøkende om ettermiddagen da taket falt sammen, så ingen kom til skade. Med sitt rik barokkinteriør var kirken populær blant brudepar.
Kulturrase
En kulturrase er en høyt foredlet og spesialisert rase. Innen zoologien kan det sies å være en rase som i større grad er tilpasset menneskelig krav, for å tilfredsstille visse formål. Kulturraser har typisk mindre genetisk spredning enn motsatsen, som kalles en landrase. Med det mener man at utseende og atferd i mindre grad vil variere mellom individene.
Eksempler på kulturraser er flertallet av hesteraser, hunderaser, katteraser og kaninraser.
Crossbredtype
Crossbredtype er et begrep som benyttes ofte i beskrivelsen av tamsauraser. Opprinnelsen til uttrykket er en rase som er frambragt gjennom kryssavl med ulike andre raser. Innen saueavl betegner det også raser som har lang hale (derfor blir typen også kalt langhalesau) og ull med bare middels fin bunnull. Crossbredtyper må derfor ikke forveksles med en kulturrase, selv om flertallet av norske saueraser nok kan betegnes som det. Motsatsen til crossbredtypen kalles en landrasetype.
Lurøy kirke
Lurøy kirke er en korskirke fra 1812 i Lurøy kommune, Nordland fylke.
Syk ’84
«Syk 84» er et verbalt innslag med sporadisk musikk som er skrevet av Øystein Sunde og Trond-Viggo Torgersen, og utgitt mars 1984 på Sundes musikkalbum I Husbukkens tegn.
Lurøy kirke
Byggverket er i tømmer og har 375 plasser.
Syk ’84
«Syk 84» er mest et slags revynummer hvor man setter sykehusrelaterte reklamer inn i jingles. Sunde og Hege Schøyen er de som snakker. Det hele er et slags spark til forslag om at sykehustjenester skal overføres til private tjenester i stedet for offentlig.
Lurøy kirke
I år 2000 ble Lurøy kirke valgt til Lurøy kommunes tusenårssted.
Syk ’84
Teksten til «Syk 84» ble publisert i notaboka Kjekt å ha–1 i 1990.
Aqualung
Aqualung kan sikte til:
Støtt våre soldater
Støtt våre soldater er en nasjonal politisk uavhengig solidaritetsaksjon til støtte for tjenestegjørende nordmenn. Gule sløyfer er symbolet for kampanjen.
Målet til 'Støtt våre soldater' er å få alle grupper i befolkningen til å vise at de støtter og anerkjenner valget av å bli soldat – uavhengig av tjenestested.
Bak kampanjen står blant annet:
Colombo-planen
Colombo-planen er en internasjonal organisasjon opprettet i januar 1950 i Colombo, Ceylon (nå Sri Lanka), av sju Commonwealth-land for å heve levestandarden og samtidig fremme den økonomiske og sosiale utviklingen i Asia og Stillehavsområdet. Hovedmålet med alle aktiviteter i Colombo-planen er utvikling av menneskelige ressurser, men internasjonal innsats for å styrke økonomisk og sosial utvikling i medlemslandene står også høyt på listen. Opprinnelige medlemsland var Australia, Canada, India, New Zealand, Pakistan, Sri Lanka og Storbritannia. Organisasjonen har per dags dato 25 medlemsland. Hovedkvarteret ligger i Colombo.
Opprinnelig var organisasjonen opprettet for en periode av seks år, som senere ble forlenget periodevis; fra 1980 permanent. Foruten økonomisk samarbeid og bistand arbeides det blant annet med teknisk utvikling og bekjempelse av narkotika. Den økonomiske støtten ytes på bilateral basis.
«Planen» er ikke ment å være en integrert hovedplan som nasjonale planer var ventet å tilpasse seg. Den er i stedet et rammeverk for bilaterale ordninger som involverer utenlandsk og teknisk bistand for økonomisk og sosial utvikling i regionen.
De viktigste styreorganene i Colombo-planen er The Consultative Committee (den rådgivende komiteen), The Council (rådet) og The Secretariat (sekretariatet). Administrative kostnader for rådet og sekretariatet dekkes likt av de 25 medlemslandene.
Nåværende medlemmer
Colombo-planen har for tiden 25 medlemmer, inkludert land i Asia- og stillehavsregionen, ikke-Commonwealth-land og land som tilhører regionale grupperinger som ASEAN (Association of Southeast Asian Nations) og Den sørasiatiske regionale samarbeidsorganisasjonen (SAARC).
Tidligere medlemmer
Det har vært fire tidligere medlemmer av Colombo-planen, inkludert to land som var med i å grunnlegge organisasjonen i 1950, Canada og Storbritannia. Sør-Vietnam ble med i 1951 og ble 2. juli 1976 etterfulgt av den sosialistiske republikken Vietnam som trakk seg ut i 1978. Vietnam var et midlertidig medlem fra 5. november 2001 til 18. november 2003, inntil det ble akseptert som et fullverdig medlemsland i 2004.
Mills County
Mills County er navnet på to fylker i USA:
Sjokolademelk
Sjokolademelk er en drikk som har melk som basisprodukt. Den er smakstilsatt med ulike tilsetningsstoffer og søtningsmiddel for å minne om sjokolade på smak.
Fylkesvei 412 (andre betydninger)
I Norge finnes fylkesvei 412 i de følgende fylkene:
Fylkesvei 414 (andre betydninger)
I Norge finnes fylkesvei 414 i de følgende fylkene:
Kjersti Strømmen
Kjersti Strømmen (født 28. juni 1965) er journalist i NRK og forfatter. Hun var NRKs korrespondent i Asia fra 1999 til 2003. Mens hun var korrespondent, i mai 2001, ble hun og en gruppe franske journalister tatt som gisler av Abu Sayyaf-geriljaen i jungelen på Filippinene. I 2003 utgav hun boken Tatt av Asia.
2007 gjennomgikk Kjersti Strømmen en mastergrad i sosialantropologi ved Universitetet i Bergen (UiB), og bodde etter dette flere år på Svalbard, der hun jevnlig sendte reportasjer fra.
I 2017 ble hun igjen NRKs korrespondent i Beijing.
Up Against It
Up Against It er en amerikansk stumfilm fra 1912, regissert av Otis Turner.
Handling
Amos Bentley har store økonomiske problemer, og ser seg nødt til å kvitte seg med flere av møblene i den lille leiligheten sin for å betale gjelden sin. Ting er imidlertid tilbøyelig til å ta en bedre vending for ham, når han en dag blir invitert til å være gjest under en fest hos noen venner av ham.
Mellom Amos og datteren i familien oppstår det snart en romantisk interesse. Dessverre gir underplagget hans etter på et veldig iøynefallende sted, og i hans forsøk på å skjule denne riften samtidig som festen pågår, opplever Amos en rekke problemer.
Morecambe FC
Morecambe Football Club er en engelsk fotballklubb grunnlagt 1920. Klubben ble grunnlagt den 7. mai 1920 etter et møte på the West View Hotel. Hjemmekampene spilles på Globe Arena i Morecambe, som har en kapasitet på 6,476. Kallenavnet er «The Shrimps».
Morecambes manager i perioden 2005 til 2011 var Sammy McIlroy, som blant annet vant FA-cupen med Manchester United FC i 1977. Derek Adams overtok for Jim Bentley, som var den lengst sittende manageren i det engelske ligasystemet da han fikk sparken.
Junior (musikkalbum)
Junior er musikkduoen Röyksopps tredje studioalbum, lansert 23. mars 2009.
Albumet beskrives som en blanding av det musikalske uttrykket fra de to forrige studioalbumene, Melody A.M. og The Understanding. Artister som har medvirket på albumet er Robyn, Lykke Li, Karin Dreijer Andersson og Anneli Drecker.
Röyksopp slapp den første singlen fra albumet, «Happy Up Here», 9. januar 2009 på BBC Radio 1.
Sporliste
Alle sanger er skrevet av Svein Berge og Torbjørn Brundtland; medvirkende er oppført i parentes.
Eksterne lenker
Junior
Ousseynou Boye
Ousseynou Boye (født 7. september 1992) er en senegalesisk fotballspiller som fra 31. desember 2018 er klubbløs.
Lufttetthet
Lufttetthet, ρ (gresk: rho), er jordatmosfærens masse per volum. I SI-systemet blir den målt som kilogram luft per kubikkmeter (kg/m³). Tørr luft ved havnivå og med temperatur på 20ºC har en tetthet på omtrent 1,2 kg/m³. Lufttettheten varierer med trykket og temperaturen, som begge minker med høyden.
Effekt av trykk og temperatur
Tilstandsligningen for lufttettheten er gitt ved ρ = P/RT der ρ er lufttettheten, P er trykket, R er den spesifikke gasskonstanten og T er temperaturen i Kelvin.
Den spesifikke gasskonstanten R for tørr luft kan finnes ved å betrakte den som en blanding av rene gasser, hovedsakelig oksygen og nitrogen, med bruk av Daltons lov. Det gir R = 287 J/kg K. Derav følger at:
Effekt av vanndamp
Med vanndamp i luften (fuktig luft) blir tettheten til luften mindre, som i første omgang kan virke ulogisk.
Dette skjer fordi den molekylære massen til vann (18) er mindre enn den molekylære massen til luft (rundt 29). For en gass med en viss temperatur og trykk, vil tallet på molekyler være konstant i et visst volum. Så med vanndamp i luften vil luftmolekylene bli byttet ut med tallet på vannmolekyler, uten at trykket eller temperaturen endrer seg. Dermed blir massen per volum mindre, og tettheten redusert.
Hvor stor effekten blir avhenger av den absolutte fukten og ikke relativ fukt.
Effekter av høyde
Antas at temperaturen i atmosfæren er konstant, følger det fra hydrostatisk likevekt at trykket avtar med høyden h som
hvor P0 = 101,3 kPa er trykket ved havnivå, g = 9,81 m/s2 er tyngdeakselerasjonen og R er den spesifikke gasskonstanten for luft som har verdien  R = 287 J/kg K. Denne variasjon av trykket er vanligvis lite realistisk.
En bedre antagelse for forholdene i atmosfæren er å anta at den er i adiabatisk likevekt. Da avtar temperaturen proporsjonalt med høyden gjennom troposfæren som
hvor T0 = 288 K er temperaturen på havnivå z = 0. Her er den adiabatiske lapseraten γ = g/cP uttrykt ved   tyngdeakselerasjonen g  og den spesifikke varmekapasitet cP = 1,0 J/gK for luft. Det gir lapseraten γ = 9,8 K/km. Trykket varierer da som
og tettheten kan regnes ut fra ρ = P/RT.
Temperaturens rolle
Tabellen under viser hvordan forskjellige egenskaper ved luft endrer seg med temperaturen.
Tabell — lydens hastighet i luft c, lufttettheten ρ, akustisk impedans Z, temperatur °C
Squash under samveldelekene 2014
Squash under de britiske samveldeleker 2014. Squash var en av flere sporter under de 20. samveldelekene som ble arrangert i Glasgow i Skottland i perioden 23. juli til 3. august 2014. Det var femte gangen som squash var med på programmet i Samveldelekene. I lekene i 2014 ble det konkurrert i fem øvelser i squash, single og double for både menn og kvinner og en mixeddouble. Australia ble beste nasjon med to gullmedaljer.
Fylkesvei 41 (andre betydninger)
I Norge finnes fylkesvei 41 i de følgende fylkene:
Christopher Weber
Christopher Weber (født 5. oktober 1991) er en tysk bobkjører.
Han representerte Tyskland under Vinter-OL 2018 i Pyeongchang, hvor han ble nummer 5 i toer-bob.
Under Vinter-OL 2022 i Beijing, tok han sølv i firer-bob.
Pyrisitia
Pyrisitia er en slekt av sommerfugler i gruppen hvitvinger.
Utseende
Mellomstore (vingespenn ca. 32-40 millimeter), gule eller oransje sommerfugler med avrundede vinger. Vingenes ytterkanter er mer eller mindre mørke. Hunnene er gjerne blekere enn hannene.
Utbredelse
Slekten er utbredt i Amerika. På østkysten av Nord-Amerika når slekten så langt nord som Maine, men den finnes også sør til Argentina. Det største artsmangfoldet er på Antillene.
Systematisk inndeling
Slektskapsforholdene mellom hvitvingenes delgrupper og slekter kan være avklart i ulik grad. Derfor kan endringer skje. Artene i denne slekten blir ofte regnet til Eurema.
Fylkesvei 419 (andre betydninger)
I Norge finnes fylkesvei 419 i de følgende fylkene:
Statspolitiet
Statspolitiet (forkortet Stapo) var en væpnet, politisk politistyrke og statlig etat i Norge som ble opprettet etter tysk mønster med norske tjenestemenn i okkupasjonsårene. Styrken ble opprettet 1. juni 1941, etter initiativ fra blant andre styrkens senere sjef, Karl Marthinsen.
Historikk
Statspolitiet hadde bare fire ansatte som ikke var medlemmer av Nasjonal Samling (NS), Quislings nasjonalistiske fascistparti. Statspolitiet skulle først og fremst settes inn mot politiske forbrytelser, flyktninger, spionasje, sabotasje og væpnet motstand eller annen form for opprør mot okkupasjonsstyret eller de norske nazi-myndighetene. Det var organisert med et hovedkontor i Oslo og seks underkontorer i Oslo og Aker, Stavanger, Bergen, Trondheim, Tromsø og Kirkenes. Statspolitiet var direkte underordnet sikkerhetspolitiets sjef i det av Josef Terboven opprettede kommissariske Politidepartementet, men kunne også motta kommando direkte fra tysk Sicherheitspolizei i Norge. Det opererte uavhengig av det ordinære politiet.
Under Karl Marthinsen ble etaten kraftig utbygd og nådde et toppunkt i 1944 med 350 ansatte. Til sammen rundt 919 personer var tilknyttet Statspolitiets ulike avdelinger under okkupasjonen. I tillegg trolig 57 personer knyttet til tjenesten på ulikt vis. Dessuten hadde 37 personer i påtalemyndigheten nært samarbeid med Statspolitiet.
Statspolitiet spilte en sentral rolle blant annet ved deportasjonen av jødene. Medlemmer av Statspolitiet ble kjent skyldig i tortur, omfattende mishandling, drap og henrettelser i landssvikoppgjøret i årene etter andre verdenskrig. I landssvikoppgjøret ble Reidar Haaland, Arne Braa Saatvedt, Hans Jacob Skaar Pedersen, Holger Tou, Ole Wehus, Olav Aspheim og Einar Dønnum dømt til døden og henrettet. Til sammen 36 statspolitimenn ble drept, falt i kamp eller ble likvidert under okkupasjonen. Stian Bech jr ble dømt til livsvarig fengsel og benådet sommeren 1954. Knut Gamborg Nilsen ble dømt til tvangsarbeid på livstid, benådet og løslatt i 1954. Sverre Johansen ble dømt til tvangsarbeid i 20 år og løslatt i 1952. Johan Bjørgan ble dømt til 18 års tvangsarbeid. Sverre Johan Dürbeck tjenestegjorde i Stapo fra 1941 til juli 1943, han ble dømt til seks års tvangsarbeid. I rettsoppgjøret ble det nedlagt påstand om dødsstraff for Ragnvald Kranz, han ble dømt til livsvarig tvangsarbeid. Knut Rød ble tiltalt og frifunnet i to runder i rettsvesenet. Han fikk også gå tilbake til en stilling i politiet.
Fylkesvei 418 (andre betydninger)
I Norge finnes fylkesvei 418 i de følgende fylkene:
Malitbog (Southern Leyte)
Barangayer
Malitbog er inndelt i 37 barangayer.
NM i hopp uten tilløp 1948
NM i hopp uten tilløp 1948 var en del av NM i friidrett 1948.
Mesterskapet ble arrangert i Sarpsborg 14. mars. Arrangør var Sarpsborg IL.
Fylkesvei 417 (andre betydninger)
I Norge finnes fylkesvei 417 i de følgende fylkene:
Orkanen Ike
Orkanen Ike var den niende stormen og femte orkanen i den atlantiske orkansesongen 2008. Ike ble dannet som det niende tropiske lavtrykket den 1. september og oppgradert til den tropiske stormen Ike samme dag. Ike ble 3. september oppgradert til en kategori 4-orkan.